Bushe Mumona Shani Ifyo Ifintu Fikaba ku Ntanshi?
Bushe ifintu mu calo . . .
fikatwalilila ukuba ifi fine fyaba?
fyakulabipilako fye?
fikawama?
IFYO BAIBOLO ILANDA
“Lesa . . . akafuuta ifilamba fyonse ku menso yabo, ne mfwa tayakabeko na kabili, takwakabe no kuloosha nangu ukuteta nangu ukukalipwa na kabili. Ifya ntanshi nafiya.”—Ukusokolola 21:3, 4, ifyo calembwa muli Baibolo Amalembo ya Calo Cipya.
IFYO MUKANONKELAMO
Tamwakalelwala nelyo ukucula.—Esaya 25:8; 33:24.
Imwe no lupwa lwenu ne fibusa mukalaba aba nsansa ku ciyayaya.—Amalumbo 37:11, 29.
BUSHE KUTI TWASUMINA IFYO BAIBOLO ILANDA?
Ee, pantu kwaliba ifintu fibili ifingalenga tusumine:
Lesa alikwata amaka ya kucita ifyo alaya. Mu Baibolo, ni Yehova Lesa fye e witwa ukuti “Uwa Maka Yonse,” pantu alikwatisha amaka. (Ukusokolola 15:3) Kanshi kuti afikilisha ubulayo bwakwe ubwa kulenga ifintu ukuwama pano calo. Baibolo itila, “Lesa kuti acita ifintu fyonse.”—Mateo 19:26.
Lesa alafwaisha ukufikilisha ifyo alaya. Ku ca kumwenako, Yehova ‘alafuluka’ ukubuusha abafwa.—Yobo 14:14, 15.
Baibolo na kabili ilanda ukuti Yesu, Umwana wa kwa Lesa, aleundapa abalwele. Mulandu nshi alebondapila? Ni co alefwaya. (Marko 1:40, 41) Yesu alipashenye sana Wishi pantu na o alefwaya ukwafwa abaali na mafya.—Yohane 14:9.
Kanshi te kuti tutwishike no kutwishika ukuti Yehova na Yesu balafwaisha ukuti tukekale bwino ku ntanshi.—Amalumbo 72:12-14; 145:16; 2 Petro 3:9.
IFYO MULINGILE UKULATONTONKANYAPO
Bushe Lesa akalenga shani ifintu ukuwama pano calo?
Baibolo ilasuka ici cipusho pali MATEO 6:9, 10 na pali DANIELE 2:44.
Ishibilenipo na Fimbi
IMBILA NSUMA UKUFUMA KULI LESA!
Mulandu Nshi Lesa Apangiile Icalo??
Baibolo yalilanda ico Lesa apangiile icalo, ilyo ukucula kukapwa, e lyo na pa bakekala muli paradaise.
IMBILA NSUMA UKUFUMA KULI LESA!
Bushe Mwalibwishiba Ubufumu bwa kwa Lesa?
Bushe Imfumu ya Bufumu bwa kwa Lesa ni nani, kabili finshi ubufumu bukacita?
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn